KIRJALLINEN KYSYMYS E-1872/00

esittäjä(t): Monica Frassoni (Verts/ALE) komissiolle

(9. kesäkuuta 2000)

Aihe: Rautatieverkosto ja rakennerahastot 20002006 Sardiniassa

Sardinian laaja rautatieverkosto (joka on 1000 km pitkä mutta josta vain 435 km:n pituinen osuus on normaalia raideväliä) on varsin huonossa kunnossa. Siitä huolimatta kuljetusta koskevassa kansallisessa toimintaohjelmassa 20002006 Sardinia suljetaan pois palvelujen parannustoimenpiteiden piiristä (vain Euroopan laajuista rautatieverkkoa koskevat toimet otetaan huomioon). Kuljetusta koskevassa kansallisessa toimintaohjelmassa 19941999 Sardinialle myönnettiin vain 50 miljardia liiraa kun koko Italialle yhteensä myönnetty summa oli 3800 miljardia yhtä ainoaa rataosuutta varten, joka on vieläkin keskeneräinen (Campedan ja Bonorvan välinen linja). Huhtikuussa 1999 Italian valtion, Sardinian alueen ja Italian valtion rautatieyhtiön hyväksymä ohjelma ratkaisee vain osittain yli kolmekymmentä vuotta jatkuneesta investointien puuttumisesta johtuvat epäkohdat. Viidennessä puiteohjelmasopimuksessa määrätäänkin vain rataosuuksia Cagliari-Oristano ja Sassari-Porto Torres(1) koskevista toimista, jotka ovat toki tärkeitä mutta jotka eivät riitä vastaamaan sellaisen rataosuuden tarpeita, josta 80 %:lla ajetaan alle 7075 km/t nopeudella. Toisaalta valtion ja maakunnan välinen sopimus myös osoittaa, että kyseinen toimenpide on riittämätön ja että on välttämätöntä tehdä toinen puiteohjelmasopimus, jonka avulla voitaisiin puuttua koko rataverkon tilaan, tavarakuljetuksiin ja toimiluvan alaisiin rautateihin. Euroopan komissio neuvottelee Italian valtion kanssa kuljetusta koskevasta kansallisesta toimintaohjelmasta 20002006 ja Sardinian alueen kanssa alueellisesta toimintaohjelmasta 20002006. Kumpikaan keinoista ei takaa Sardinialle merkittäviä investointeja rautatieverkoston alalla, mikä merkitsee sitä, että ainoastaan saaren tieverkostoa ja satamia kehitetään.

Voiko Euroopan komissio ryhtyä toimenpiteisiin, jotta kuljetusta koskevan kansallisen toimintaohjelman 20002006 tavoitteisiin sisällytettäisiin myös Keski- ja Pohjois-Sardinian rautatieverkon modernisointi ja korkeampien ajonopeuksien mahdollistaminen kyseisen alueen reiteillä? Onko mahdollista, että valtion, alueen ja rautatieyhtiön välisessä sopimuksessa jo hyväksytyt toimet sisällytettäisiin kuljetusta

koskevaan kansalliseen toimintaohjelmaan 20002006, jolloin Sardinian rautatiejärjestelmälle suotaisiin vastaava kiintiö yhteisön varoista? Voiko komissio ryhtyä toimenpiteisiin, jotta alueellisessa toimintaohjelmassa 20002006 hyväksyttyjen toimien joukkoon lisättäisiin myös toimet, jotka liittyvät Trenino verdeksi kutsuttujen vuoristossa kulkevien rataosuuksien sekä asutuskeskuksia palvelevien rataosuuksien Olbia/Golfo Aranci, Tempio/Arzachena/Palau, Alghero/Sassari/Sorso, Bosa/Macomer/Nuoro, Sorgono/Isili/Mandas/Tortoli, Carbonia/Iglesias/Decimo/Cagliari ja Senorbi/Dolianova/Cagliari elvyttämiseen ja modernisointiin?

(1) 510 miljardia liiraa, jotka jo sisältyvät FS Spa:n talousarvioon.

Michel Barnier'n komission puolesta antama vastaus

(24. heinäkuuta 2000)

Komissio on tietoinen siitä, että Sardinian liikenneverkon rakentaminen on viivästynyt.

Ohjelmakauden 20002006 Sardinian alueellisessa toimenpideohjelmassa, josta käytävät neuvottelut ovat loppusuoralla, esitetään kahta toimenpidekokonaisuutta liikennealalle. Ensimmäisen toimenpidekokonaisuuden tavoitteena on parantaa saaren sisäistä liikenneverkkoa, kun taas toisessa kokonaisuudessa keskitytään Cagliarin ja Sassarin kaupunkikeskusten liikennejärjestelyihin (lyhyehkön metrolinjan rakentaminen). Erityisesti ensimmäisen toimenpidekokonaisuuden osalta alue on valinnut strategian, jolla keskitetään käytettävissä olevat taloudelliset voimavarat päätieverkon kehittämiseen sekä intermodaalisiin perusrakenteisiin, sillä Accordo di programma quadro -ohjelmalla käyttöön saadut kansalliset varat kattavat rautatieverkon. Luonnollisestikin alue voi aina esittää muutosta tähän strategiaan.

Komissio ei ole vielä aloittanut Italian viranomaisten kanssa virallisia neuvotteluja liikenteen kansallisesta toimenpideohjelmasta, joten se ei vielä voi tässä vaiheessa ottaa asiaan kantaa.